**Rezumatul activității și a rezultatelor obținute în proiect.**

Mobilizarea și completarea colecțiile de plante ornamentale ale Grădinii Botanice Naționale (Institut) „A. Ciubotaruˮ (GBNI) cu taxoni valoroși a fost realizată în temei prin schimbul internațional de semințe (*Index Seminum*), fiind analizate 83 de surse oferite de instituții botanice de peste hotare. Pentru toate subdiviziunile GBNI au fost primite 849 loturi de semințe din 49 de organizații. Speciile și soiurile cu potențial ornamental au constituit: 157 eșantioane pentru teren protejat și 245 de mostre - pentru teren neprotejat (total – 402 eșantioane). Semințele primite au fost identificate și testate parțial: din 308 eșantioane au germinat 105 taxoni (34,1%). Colecțiile de teren protejat au fost completate cu 48 de taxoni intraspecifici, iar cele de teren neprotejat – cu 72 de taxoni.

La etapa evaluată genofondul plantelor ornamentale de teren deschis însumează cca 1631 de taxoni specifici din 70 familii şi 268 genuri ale filumurilor Magnoliophyta şi Pteridophyta. În teren protejat genofondul constituie 3144 de specii, varietăți, cultivaruri, ce se referă la 603 genuri și 139 familii din Magnoliophyta, Pinophyta, Cycadophyta, Pteridophyta, Lycopodiophyta, Psilotophyta.

Continuat studiul comparativ al ritmului de creştere şi a ciclului ontogenetic la reprezentanţii genurilor *Sempervivum* L., *Hemerocallis* L.*, Allium* L.*, Lagurus* L.*,* *Coix* L., *Chasmanthium* Link și inițiat la reprezentanții genului *Nymphea* L. (colecție nouă)

A fost elaborat protocolul de inițiere a culturii *in vitro* la reprezentanții genului *Hosta* pentrutrei cultivaruri*.* Au fost testate mai multe tipuri de medii și stabilite cele mai eficiente pentru această cultură. De asemeni au fost stabiliți termenii optimali de prelevare a explantelor, nivelul de infectare și procentul de supravețuire a inoculilor.

Elaborate tehnologia și recomandările de cultivare a plantelor din familiile Commelinaceae și Geraniaceae (*Pelargonium* L'Her., *Tradescantia* Ruppius ex L, *Callisia* Loefl.) pentru amenajarea interioarelor și spațiilor verzi.

AGEPI a emis decizia și a acordat brevetul pentru soiul de *Kniphofia nelsonii* Mast. cv. MICUL PRINȚ nr. 384 din 31.03.2022. În proces de testare sunt soiurile de *Hemerocallis x hybrida* hort. cv. FULGER și *Chrysanthemum indicum* L. cv. GINGĂȘIE.

Elaborate parțial materialele textuale și ilustrative pentru monografia „Ameliorarea plantelor ornamentaleˮ.

Catalogul de semințe *Index Seminum* nr. 41, 2022-2023 menținut pe pagina WEB a GBNI a fost expediat electronic la 130 de grădini botanice și alte instituții de profil și editat.

În anul de referință a fost confirmată teza și titlul de doctor în științe biologice a dnei Sfeclă Irina: *Particularităţile bioecologice ale reprezentanţilor genului Kniphofia Moench în condițiile Republicii Moldova.*

Rezultatele cercetării au fost diseminate și promovate în cadrul a 13 manifestări științifice și obținute două medalii de aur la saloane internaționale de inventică.

În perioada evaluată au fost publicate: 1 monografie, 10 articole; 6 teze; 1 carte informativă/ghid; 1catalog, 1 brevet; 4 produse poștale, participări la emisiuni Radio/TV – 11. Recenzate 3 articole științifice, ghidate 3 teze de licență și o teză de master. Participări la manifestări științifice, work-schop-uri – 25; participare în 6 acțiuni COST; lecții, excursii, practici didactice și de producere – peste 300.